**KLAIPĖDOS MIESTO SAVIVALDYBĖS TARYBA**

**SPRENDIMAS**

## **DĖL SAVIVALDYBĖS ŽEMĖS SKLYPŲ PERDAVIMO NAUDOTIS NEATLYGINTINAI**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Lietuvos Respublikos žemės įstatymo (Žin., 1994, Nr. 34-620; 2004, Nr. 28-868; 2010, Nr. 72-3616) 17 straipsniu, Klaipėdos miesto savivaldybei nuosavybės teise priklausančios žemės perdavimo valdyti patikėjimo teise, perdavimo neatlygintinai ja naudotis (panaudai), nuomos ir perleidimo tvarkos aprašo, patvirtinto Klaipėdos miesto savivaldybės tarybos 2006 m. rugsėjo 28 d. sprendimu Nr. T2-284, 2 punktu ir III skyriumi, atsižvelgdama į Klaipėdos Simono Dacho progimnazijos 2013-02-08 pašymą, Klaipėdos Juozo Karoso muzikos mokyklos 2013-02-20 prašymą, Klaipėdos jaunimo centro 2013-02-28 prašymą, Klaipėdos miesto savivaldybės taryba nusprendžia:

1. Perduoti neatlygintinai naudotis (panaudai) Klaipėdos miesto savivaldybei nuosavybės teise priklausančius kitos pagrindinės naudojimo paskirties, visuomeninės paskirties teritorijų naudojimo būdo, mokslo ir mokymo, kultūros ir sporto, sveikatos apsaugos pastatų bei statinių statybos naudojimo pobūdžio žemės sklypus Klaipėdos mieste savivaldybės funkcijoms vykdyti:

1.1. 0,4570 ha žemės sklypą Kuršių a. 3 (kadastro Nr. 2101/0003:580, unikalus Nr. 4400-0797-43620) Klaipėdos Simono Dacho progimnazijai 59 metams, bet ne ilgesniam laikotarpiui, nei reikia savivaldybės funkcijai atlikti (1 priedas).

Perduodamo neatlygintinai naudotis (panaudai) žemės sklypo rinkos vertė – 1320000 Lt;

1.2. 0,1561 ha žemės sklypą Puodžių g. 4 (kadastro Nr. 2101/0003:577, unikalus Nr. 4400-0774-6441) Klaipėdos Juozo Karoso muzikos mokyklai 65 metams, bet ne ilgesniam laikotarpiui, nei reikia savivaldybės funkcijai atlikti (2 priedas).

Perduodamo neatlygintinai naudotis (panaudai) žemės sklypo vidutinė rinkos vertė – 466000 Lt;

1.3. 0,5088 ha žemės sklypą Puodžių g. 1 (kadastro Nr. 2101/0003:579, unikalus Nr. 4400-0781-7501) Klaipėdos jaunimo centrui 35 metams, bet ne ilgesniam laikotarpiui, nei reikia savivaldybės funkcijai atlikti (3 priedas).

Perduodamo neatlygintinai naudotis (panaudai) žemės sklypo vidutinė rinkos vertė – 1465000 Lt.

2. Nustatyti, kad asmenys, kuriems savivaldybės žemės sklypai perduoti neatlygintinai naudotis, negali jų perduoti naudotis kitiems asmenims.

3. Įgalioti Klaipėdos miesto savivaldybės administracijos direktorę Juditą Simonavičiūtę pasirašyti su 1 punkte nurodytais juridiniais asmenimis savivaldybės žemės panaudos sutartis.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Raimonda Gružienė, tel. 39 61 62

2013-03-05